olen 35 aastane vist sünnist saati paaniline 05.08.07 / Psühhiaatria
Külastaja küsib:
kummaline on sellise asja üle rõõmu tunda, aga lõpuks sain ma tänu teile teada, mida tähendab minu lapsepõlves kogetud ebareaalsus tunne(depersonalisatsioon). Ühes vastuses te sõnastasite täpselt lahti. Ma pole seda kunagi osanud seletada. Kui selline tunne lapsena peale tuli siis kohkusin koledasti ja olin väga kurb. Ma ei rääkinud sellest kellelegi, ei osanud. Vanemad on mul ka ranged, nad poleks midagi aru saanud. Nad ei mõista praegugi, mis on depressioon. Samas oli mul väga vabastav lugeda, et ka teistel(järelikult) sellist seisundit esineb.
Kui ma oma psühhiaatrile kogu oma eluloo ära rääkisin siis ta arvas, et jään eluks ajaks väikese rahusti peale, sest ma olen olnud lapsest saati selline paanikahäiretega. Mul on esinenud kõhuvalusid ja iiveldusi millel haigusega midagi pistmist polnud. Kõik on olnud hirmust ja paanikast. Arsti juurde mind vanasti selle pärast ei viidud. Kõik oli ema arvates selge, haige ma ju pole!
Ega ma praegu oma "väikese rahustiga" õnnetu pole. Täitsa õnnelik olen. Muidu olen igati tervislike eluviisidega- ei joo ega suitseta. Sporti teen ka, toitun tervislikult ja armastan oma meest ja lapsi. No ja nii ma loodan et kõik see positiivne on nagu lunastus selle väikese rahustipatu eest. (selles mõttes väike rahusti, et väike doos, 1/4 päevas).
Tänud teile, et olete olemas kõigi nende abivajajate jaoks.
Arst vastas:
dr Jüri Ennet
Psühhiaater
Erapsühhiaater
Teie näide on julgustuseks teistelegi.
Psühhiaatriaga hakkasin tegelema 1961. aastal. Tartu (Riikliku) Ülikooli arstiteaduskonna esimesel kursusel hakkasin osalema psühhiaatriaringi töös (Jüri Saarma ja Elmar Karu juhendamisel) ning tegelema psühhiatriahaigla patsientidega peaarst Heiti Kadastiku tohtrite silme all. Psühhiaatriaringi tudengid tegelesid ka psühhofarmakonide uurimisega Lembit Allikmetsa juhendamisel. Sellel ajal tulid kasutusele uued psühhofarmakonid ja nende kasutamine oli v. tähtis. Kaasajal tulevad kasutusele uute põlvkondade psühhofarmakonid ja seetõttu mõned jätavad ravimisel kasutamata teisi organismi kompensatoorseid võimalusi. Sellest ka minu ristkülik diagonaaliga ja "uued prillid" metoodika. Rohud on tähtsad, aga siis on harjutused (viis rühma) ja "uued prillid" samuti tähtsad e. isegi veelgi tähtsamad. Seda esiteks.
Teiseks aastatepikkuse kogemusega saadud veendumuseks on - "tervise-kaalude printsiip." Kangkaalude (piltlikult) tervise poolele ei ole alati "tervise-elevanti e väga-väga suurt ravimit, harjutust, elumuudatust jne paigutada vaja. Suur ja väike psühhiaatrias on vägagi suhteline, kõik on ülimalt isikupärane. Tähtis on, et õigele poolele - tervise kaalukausile - terakene juurde tuleb. Kui meil prügi silmas, siis ei pea seal alati palk olema, et halb on. Tervisega samad lood - õige asja (ka väikese) muutmine annab olulisi tulemusi.
Kolmas tarkus. Kuulata oma sisemist Mina. Küsi endalt, vasta endale ja nii ka tee!
Tänud Teilegi.
parimate soovidega,
Jüri O.-M. Ennet
Nõuanded teemal: Psühhiaatria
Mind kylastas luupainaja, ma ei saanud ennast liigutada ega silmi avada.. löpuks yles ärgates hakkasin nutma.
Millest see tuleneb? kas peaksin otsima kuskilt abi?
Vastas dr Jüri Ennet
Kõigil noortel on seda kord või mitu olnud. Suuremal või vähemal määral - kõigil.
Tee endale korralik päevaplaan, et kehalisele tegevusele ja uneajale õige ja piisav koht tuleb. Tervislikud elukombed ...
tere.
ma tahan muuta iseennast. olen valetaja. valetan kõigile peaaegu kõike enda kohta ja üleüldse. see on kestnud juba oma 7-8 aastat. mis ma tegema pean. asi on väljunud kontrolli alt vahel ...
Vastas dr Jüri Ennet
Päevik enda muutmiseks ja siis algab töö nagu Näitlejatel.
Kui oled mõne mõtte, lause või lookese valetanud ja saad aru, et see Valetamne oli, siis jätkad: Sõbrad, päris nii see ei olnud, see jutt ...
Kust on võimalik osta phenibut-I ?
Vastas dr Jüri Ennet
Tee kehalisi harjutusi, võimalusel käi trennis - see annab kehalist tublidust ja keha kaudu tuleb Enesekindlus ja ka Suhtlemisjulgus.
Näitering on heaks suhtlemise koolitajaks.
Või kodus ...
Otsin abi ja meelerahu kuni psühhiaatri juurde saan (aeg pikkade järjekordade tõttu alles maikuus kahjuks). Algas see kõik nii, et tekkisid sundmõtted ja hirmumõtted, et võin teha oma elukaaslasele liiga ...
Vastas dr Jüri Ennet
1) Seroxat - v.hea rohi, soovitan. Paluge perearstilt retsepti.
2) Õhtul Melatoniin - apteegi vabamüügis saadaval, üks õhtul.
3) Minu Palve esimene (vt eelnevatest otsinguga Enneti palve) ...
Poiss väidab, et väsib viimasel ajal ruttu.Õhtuti on ergas ja klõbistab arvutis. Koolis hinded korras, kuid äkki ei taha kooli minna.
Vastas dr Jüri Ennet
1) Korralik uneaeg,
2) Vajalik õpiaeg,
3) Kindlasti sport ka koduabi/poeskäik jm. mis koduse elukorralduse juures kokku lepitud.
4) Arvuti - maksimaalselt üks tund. Soovid 0,5 tundi ...
Olen nüüdseks juba kaka aastat käinud erinevate arstide vahet. Kõik proovid,analüüsid mida teinud olen on korras olnud.
Olen koguaeg eitanud endale,et mul võiks olle psühholoogiline probleem aga ...
Vastas dr Jüri Ennet
1) Kael-kukal-õlad ja vöökoht - nende piirkondade pingete vähendamine vähendab kogu organismi sisepingeid. vt minu Palve esimene samm.
2) Apteegi vabamüügist Melatoniin jt unehäirete valdkonna soovitused ...
Kust ma alustama peaks,et alkohool ei oleks esikohal?
Ise pean õigeks süsti,tahan seda,kuna niikui raha on siis igapäev joon keskmiselt 700ml rummi või 3-4liitrit õlut ära.
Kui välismaale tööle ...
Vastas dr Jüri Ennet
1) Tilgad, tabletid, süstid, jms on Abivahendid, põhiline on iga Mehe/Naise oma kindel soov, TAHE sellest sõltuvusemülkast välja saada ja inimlikult edasi elada.
Mõnel tekib see Tahe alles siis ...
Praegu seda kirjeldades on mul ülimalt mõnus ja julge tunne. Ma suhtlen inimestega paremini ja julgemalt ja mu pea töötab ka mitu korda paremini. See tunne on olnud nüüd paar päeva kuigi ma olen öösiti ...
Vastas dr Jüri Ennet
1) töö/õpi- ja puhkerežiim asjalikult paika. Puhkus taastab jõu. Uneprobleemide lahendamiseks soovitused - vt varasemaid. Apteegist vabamüügil on Melatoniin - seda soovitan ka 3-4 nädalat.
2) ...
Tere! Pöördun Teie poole kūsimusega, et kas on võimalik kunagi depressioonist paraneda ? Olen aastaid elanud sellega ja paranemise lootust polegi kui lapsena kogesin hirmsaid asju Elus nagu tulekahju. ...
Vastas dr Jüri Ennet
Minevikku muuta ei saa! Pange see lugu paarikümne reaga paberile, siis ümbriku sisse ja ahju.
Olevik ja tulevik olgu nüüd esiplaanil: a) tööd ja tegemised e Suur-Vanker. Sellel rajal olgu iga inimese ...
Peal 60a eluaasta saabumist ikka ja tihedamini ei suuda uinuda enne kella kahte - kolme öösel .. Kõige hullem on olukord siis, kui saabub kuufaasina täiskuu . Siis on lausa mitmed öised uinumised tagajärjetud. ...
Vastas dr Jüri Ennet
Apteegi vabamüügist - Melatoniin. Võtta õhtul tunnikene enne und.
Rahustav jook/tee õhtul on kasuks. (vt varasemaid).
Muud tegemised on teil asjalikud - jätkata.
Töötukassa kaudu ja ...
Vaata kõiki nõustamisi